“Vdekja e Stalinit” magjeps në Sundance, por censurohet nga Rusia
Regjisori dhe aktorët i thonë Zërit të Amerikës se kanë shpresa që filmi të anashkalojë një urdhër të Kremlinit për ndalimin e tij në Rusi, por gjasat janë të vogla që ai të shfaqet para zgjedhjeve presidenciale
Filmi “Vdekja e Stalinit” ishte planifikuar të fillonte të shfaqej në Rusi më 25 janar, por është ndaluar nga Ministria e Kulturës e Kremlinit. Disa kritikë amerikanë e kanë cilësuar atë si një satirë e pamëshirshme politike e betejës për pushtet që pasoi vdekjen e diktatorit sovjetik në vitin 1953. Në Festivalin e Filmit Sundance ku filmi u shfaq së fundmi, regjisori britanik Armando Iannucci dhe aktorët i thanë shërbimit rus të Zërit të Amerikës se vazhdojnë të shpresojnë që filmi të shfaqet në vendin nga ku merr shkas tema e tij. Korrespondenti Rafael Saakov sjell këtë material nga Park City në Utah. Në Shtetet e Bashkuara, filmi “Vdekja e Stalinit” do të fillojë të shfaqet në kinema pas gjashtë javësh. Në Rusi, Bordi Publik i Ministrisë së Kulturës, mund ta ndalojë shfaqjen e tij. Në Festivalin e Filmit Sundance, regjisori britanik Armando Iannucci, krijues i serisë satirike politike "Veep" në HBO i tha Zërit të Amerikës se ekipi i tij, kishte bërë bërë një punë të madhe përgatitore, kishte lexuar arkivat dhe kishte folur me historianët. Sipas njërit prej kritikëve kryesorë rusë, ish-deputeti i Dumës, Pavel Pozhigailo, filmi e portretizon Georgy Zhukovin, zëvendës komandantin e përgjithshëm të Stalinit, si një bufon. Aktori Jason Isaacs, që interpreton Zhukovin, e kupton rëndësinë e humorit gjatë sundimit të Stalinit. thotë aktori Jason Isaacs. thotë Andrea Riseborough. Andrea Riseborough interpreton vajzën e Stalinit, Svetlana Alliluyeva, që shumë amerikanë e njohin si “Lana Peters.” Kompozitori Chris Willis, fitues i çmimit Emmy thotë se ai u frymëzua nga cilësia e muzikës nga ajo periudhë për të kompozuar kolonën zanore. Iannucci u frymëzua për të bërë filmin për shkak të listës aktuale të udhëheqësve në mbarë botën. Vendimi i së mërkurës nga Ministria e Kulturës ka shkaktuar debate të gjera në Rusi. Mes atyre që nuk janë dakord me ndalimin, është kritiku i filmave, Anton Dolin, kryeredaktor i revistës “Arti i Kinemasë” në Moskë. Regjisori Iannucci ende shpreson që “Vdekja e Stalinit” të shfaqet në Rusi pas zgjedhjeve të ardhshme presidenciale.